title: 2010/386/PESC: Decizia 2010/386/PESC a Consiliului din 12 iulie 2010 de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului

text:
               13.7.2010

               RO

               Jurnalul Oficial al Uniunii Europene

               L 178/28

         DECIZIA 2010/386/PESC A CONSILIULUI
   din 12 iulie 2010
   de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC privind aplicarea de măsuri specifice pentru combaterea terorismului
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   întrucât:

               (1)

               La 27 decembrie 2001, Consiliul a adoptat Poziția comună 2001/931/PESC privind aplicarea de măsuri specifice pentru combaterea terorismului (1).

               (2)

               La 22 decembrie 2009, Consiliul a adoptat Decizia 2009/1004/PESC de actualizare a listei persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC (2).

               (3)

               În conformitate cu articolul 1 alineatul (6) din Poziția comună 2001/931/PESC, se impune o reexaminare integrală a listei persoanelor, grupurilor și entităților cărora li se aplică Decizia 2009/1004/PESC.

               (4)

               În prezenta decizie figurează rezultatul reexaminării efectuate de Consiliu cu privire la persoanele, grupurile și entitățile cărora li se aplică articolele 2, 3 și 4 din Poziția comună 2001/931/PESC.

               (5)

               Consiliul a stabilit că nu se mai justifică menținerea anumitor grupuri pe lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC.

               (6)

               Consiliul a concluzionat că, exceptând grupurile menționate la considerentul 5, celelalte persoane, grupuri și entități cărora li se aplică articolele 2, 3 și 4 din Poziția comună 2001/931/PESC au fost implicate în acte de terorism în înțelesul articolului 1 alineatele (2) și (3) din Poziția comună 2001/931/PESC, că s-a luat o decizie în privința lor de către o autoritate competentă, în înțelesul articolului 1 alineatul (4) din poziția comună respectivă, și că ar trebui să facă în continuare obiectul măsurilor restrictive specifice prevăzute în respectiva poziție comună.

               (7)

               Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC ar trebui să fie actualizată în consecință,

         ADOPTĂ PREZENTA DECIZIE:
   Articolul 1
   Lista persoanelor, grupurilor și entităților cărora li se aplică articolele 2, 3 și 4 din Poziția comună 2001/931/PESC este lista prevăzută în anexa la prezenta decizie.
   Articolul 2
   Prin prezenta se abrogă Decizia 2009/1004/PESC.
   Articolul 3
   Prezenta decizie intră în vigoare la data publicării în Jurnalul Oficial al Uniunii Europene.

      Adoptat la Bruxelles, 12 iulie 2010.

            Pentru Consiliu

            Președintele

         S. LARUELLE

      (1)  JO L 344, 28.12.2001, p. 93.

      (2)  JO L 346, 23.12.2009, p. 58.

      ANEXĂ

         Lista persoanelor, grupurilor și entităților menționate la articolul 1

      1.   PERSOANE FIZICE:

                  1.

                  ABOU, Rabah Naami (cunoscut și sub numele de Naami Hamza, Mihoubi Faycal, Fellah Ahmed, Dafri Rèmi Lahdi), născut la 1 februarie 1966 la Alger (Algeria) - membru al „al-Takfir” și „al-Hijra”

                  2.

                  ABOUD, Maisi (cunoscut și sub numele de Abderrahmanul Elvețian), născut la 17 octombrie 1964 la Alger (Algeria) - membru al „al-Takfir” și „al-Hijra”

                  3.

                  AL-MUGHASSIL, Ahmad Ibrahim (cunoscut și sub numele de ABU OMRAN; AL-MUGHASSIL, Ahmed Ibrahim), născut la 26 iunie 1967 la Qatif-Bab al Shamal (Arabia Saudită); cetățean saudit

                  4.

                  Al-NASSER, Abdelkarim Hussein Mohamed, născut la Al Ihsa (Arabia Saudită); cetățean saudit

                  5.

                  AL YACOUB, Ibrahim Salih Mohammed, născut la 16 octombrie 1966 la Tarut (Arabia Saudită), cetățean saudit

                  6.

                  ARIOUA, Kamel (cunoscut și sub numele de Lamine Kamel), născut la 18 august 1969 la Constantine (Algeria) - membru al „al-Takfir” și „al-Hijra”

                  7.

                  ASLI, Mohamed (cunoscut și sub numele de Dahmane Mohamed), născut la 13 mai 1975 la Ain Taya (Algeria) - membru al „al-Takfir” și „al-Hijra”

                  8.

                  ASLI, Rabah, născut la 13 mai 1975 la Ain Taya (ALgeria) - membru al „al- Takfir” și „al-Hijra”

                  9.

                  ATWA, Ali (cunoscut și sub numele de BOUSLIM, Ammar Mansour, SALIM, Hassan Rostom), născut în 1960 în Liban, cetățean libanez

                  10.

                  BOUYERI, Mohammed (cunoscut și sub numele de Abu ZOBAIR, SOBIAR, Abu ZOUBAIR), născut la 8 martie 1978 la Amsterdam (Țările de Jos) - membru al „Hofstadgroep”

                  11.

                  DARIB, Nourredine (cunoscut și sub numele de Carreto; Zitoun Mourad), născut la 1 februarie 1972 în Algeria - membru al „al-Takfir” și „al-Hijra”

                  12.

                  DJABALI, Abderrahmane (cunoscut și sub numele de Touil), născut la 1 iunie 1970 în Algeria - membru al „al-Takfir” și „al-Hijra”

                  13.

                  EL FATMI, Nouredine (cunoscut și sub numele de Nouriddin EL FATMI, Nouriddine EL FATMI, Noureddine EL FATMI, Abu AL KA'E KA'E, Abu QAE QAE, FOUAD, FZAD, Nabil EL FATMI, Ben MOHAMMED, Ben Mohand BEN LARBI, Ben Driss Muhand IBN LARBI, Abu TAHAR, EGGIE), născut la 15 august 1982 la Midar (Maroc), pașaport (Maroc) cu nr. N829139 - membru al „Hofstadgroep”

                  14.

                  EL-HOORIE, Ali Saed Bin Ali (cunoscut și sub numele de AL-HOURI, Ali Saed Bin Ali, EL-HOURI, Ali Saed Bin Ali), născut la 10 iulie 1965 sau 11 iulie 1965 la El Dibabiya (Arabia Saudită), cetățean saudit

                  15.

                  FAHAS, Sofiane Yacine, născut la 10 septembrie 1971 la Alger (Algeria) - membru al „al-Takfir” și „al-Hijra”

                  16.

                  IZZ-AL-DIN, Hasan (cunoscut și sub numele de GARBAYA, Ahmed, SA-ID, SALWWAN, Samir), născut în anul 1963 în Liban, cetățean libanez

                  17.

                  MOHAMMED, Khalid Shaikh (cunoscut și sub numele de ALI, Salem, BIN KHALID, Fahd Bin Adballah, HENIN, Ashraf Refaat Nabith, WADOOD, Khalid Adbul), născut la 14 aprilie 1965 sau 1 martie 1964 în Pakistan, pașaport cu nr. 488555

                  18.

                  MOKTARI, Fateh (cunoscut și sub numele de Ferdi Omar), născut la 26 decembrie 1974 la Hussein Dey (Algeria) - membru al „al-Takfir” și „al-Hijra”

                  19.

                  NOUARA, Farid, născut la 25 noiembrie 1973 la Alger (Algeria) - membru al „al-Takfir” și „al-Hijra”

                  20.

                  RESSOUS, Hoari (cunoscut și sub numele de Hallasa Farid), născut la 11 septembrie 1968 la Alger (Algeria) - membru al „al-Takfir” și „al-Hijra”

                  21.

                  SEDKAOUI, Noureddine (cunoscut și sub numele de Nounou), născut la 23 iunie 1963 la Alger (Algeria) - membru al „al-Takfir” și „al-Hijra”

                  22.

                  SELMANI, Abdelghani (cunoscut și sub numele de Gano), născut pe 14 iunie 1974 la Alger (Algeria) - membru al „al-Takfir” și „al-Hijra”

                  23.

                  SENOUCI, Sofiane, născut la 15 aprilie 1971 la Hussein Dey (Algeria) - membru al „al-Takfir” și „al-Hijra”

                  24.

                  TINGUALI, Mohammed (cunoscut și sub numele de Mouh di Kouba), născut la 21 aprilie 1964 la Blida (Algeria) - membru al „al-Takfir” și „al-Hijra”

                  25.

                  WALTERS, Jason Theodore James (cunoscut și sub numele de Abdullah, David), născut la 6 martie 1985 la Amersfoort (Țările de Jos), pașaport (Țările de Jos) cu nr. NE8146378 - membru al „Hofstadgroep”

            2.   GRUPĂRI ȘI ENTITĂȚI

                  1.

                  „Organizația Abu Nidal” - „OAN”, (cunoscută și sub denumirea de „Consiliul Revoluționar Fatah”, „Brigadele Revoluționare Arabe”, „Septembrie Negru” și „Organizația Revoluționară a Musulmanilor Socialiști”)

                  2.

                  „Brigada Martirilor Al-Aqsa”

                  3.

                  „Al-Aqsa e.V.”

                  4.

                  „Al-Takfir” și „Al-Hijra”

                  5.

                  „Aum Shinrikyo” (cunoscută și sub denumirea de „AUM”, „Aum Adevărul Suprem”, „Aleph”)

                  6.

                  „Babbar Khalsa”

                  7.

                  „Partidul Comunist din Filipine”, inclusiv „Noua Armată Populară” - „NAP”, Filipine.

                  8.

                  „Gama'a al-Islamiyya” (cunoscută și sub denumirea de „Al-Gama'a al- Islamiyya”) („Grupul Islamic” - „IG”)

                  9.

                  „İslami Büyük Doğu Akıncılar Cephesi” - „IBDA-C” („Marele Front Islamic de Est al Războinicilor”)

                  10.

                  „Hamas”, inclusiv „Hamas-Izz al-Din al-Qassem”

                  11.

                  „Hizbul Mujahideen” - „HM”

                  12.

                  „Hofstadgroep”

                  13.

                  „Fundația Pământul Sfânt pentru Ajutor și Dezvoltare”

                  14.

                  „Federația Internațională a Tineretului Sikh” - „FITS”

                  15.

                  „Forța Khalistan Zindabad” - „KZF”

                  16.

                  „Partidul Muncitoresc din Kurdistan” - „PKK” (cunoscut și sub denumirea de „KADEK”; „KONGRA-GEL”)

                  17.

                  „Tigrii Eliberării din Tamil Eelam” - „TITE”

                  18.

                  „Ejercito de Liberacion Nacional” („Armata de Eliberare Națională”)

                  19.

                  „Jihadul Islamic Palestinian” - „JIP”

                  20.

                  „Frontul Popular pentru Eliberarea Palestinei” - „FPEP”

                  21.

                  „Frontul Popular pentru Eliberarea Palestinei” - Comandamentul General (cunoscut și sub denumirea de „FPEP – Comandamentul General”)

                  22.

                  „Fuerzas armadas revolucionarias de Colombia” - „FARC” („Forțele Armate Revoluționare din Columbia”)

                  23.

                  „Devrimci Halk Kurtuluș Partisi-Cephesi” - „DHKP/C” (cunoscută și sub denumirea de: „Devrimci Sol” („Stânga Revoluționară”, „Dev Sol”) („Armata/Frontul/Partidul de Eliberare Revoluționară Populară”)

                  24.

                  „Sendero Luminoso” - „CL” („Calea Luminoasă”)

                  25.

                  „Stichting Al Aqsa” (cunoscută și sub denumirea de „Stichting Al Aqsa Olanda”, „Al Aqsa Țările de Jos”)

                  26.

                  „Teyrbazen Azadiya Kurdistan” - „TAK” (cunoscută și sub denumirea de: „Șoimii Eliberării din Kurdistan”, „Vulturii Eliberării din Kurdistan”)

                  27.

                  „Autodefensas Unidas de Colombia” - „AUC” („Forțele Unite/Grupul de Autoapărare din Colombia”)


title: Decizia (PESC) 2016/49 a Comitetului politic și de securitate din 7 ianuarie 2016 privind numirea șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM UKRAINE/1/2016)

text:
               19.1.2016

               RO

               Jurnalul Oficial al Uniunii Europene

               L 12/47

         DECIZIA (PESC) 2016/49 A COMITETULUI POLITIC ȘI DE SECURITATE
   din 7 ianuarie 2016
   privind numirea șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM UKRAINE/1/2016)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38 al treilea paragraf,
   având în vedere Decizia 2014/486/PESC a Consiliului din 22 iulie 2014 privind misiunea Uniunii Europene de consiliere pentru reforma sectorului securității civile în Ucraina (EUAM Ucraina) (1), în special articolul 7 alineatul (1),
   întrucât:

               (1)

               În temeiul Deciziei 2014/486/PESC, Comitetul politic și de securitate (COPS) este autorizat, în conformitate cu articolul 38 al treilea paragraf din tratat, să adopte deciziile corespunzătoare privind controlul politic și conducerea strategică a misiunii Uniunii Europene de consiliere pentru reforma sectorului securității civile în Ucraina (EUAM Ucraina), inclusiv decizia de numire a unui șef al misiunii.

               (2)

               La 23 iulie 2015, COPS a adoptat Decizia (PESC) 2015/1496 (2) de prelungire a mandatului domnului Kálmán MIZSEI în calitate de șef al misiunii EUAM Ucraina până la 30 noiembrie 2015.

               (3)

               La 18 decembrie 2015, Înaltul Reprezentant al Uniunii pentru afaceri externe și politica de securitate a propus numirea domnului Kęstutis LANČINSKAS în calitate de șef al misiunii EUAM Ucraina,

         ADOPTĂ PREZENTA DECIZIE:
   Articolul 1
   Domnul Kęstutis LANČINSKAS este numit în calitate de șef al misiunii Uniunii Europene de consiliere pentru reforma sectorului securității civile în Ucraina (EUAM Ucraina) pentru perioada cuprinsă între 1 februarie 2016 și 31 ianuarie 2017.
   Articolul 2
   Prezenta decizie intră în vigoare la data adoptării.

      Adoptată la Bruxelles, 7 ianuarie 2016.

            Pentru Comitetul politic și de securitate

            Președintele

         W. STEVENS

      (1)  JO L 217, 23.7.2014, p. 42.

      (2)  Decizia (PESC) 2015/1496 a Comitetului politic și de securitate din 23 iulie 2015 de prelungire a mandatului șefului misiunii Uniunii Europene de consiliere pentru reforma sectorului securității civile în Ucraina (EUAM Ucraina) (EUAM UCRAINA/3/2015) (JO L 233, 5.9.2015, p. 7).


title: Decizia (PESC) 2016/993 a Consiliului din 20 iunie 2016 de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)

text:
               21.6.2016

               RO

               Jurnalul Oficial al Uniunii Europene

               L 162/18

         DECIZIA (PESC) 2016/993 A CONSILIULUI
   din 20 iunie 2016
   de modificare a Deciziei (PESC) 2015/778 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 18 mai 2015, Consiliul a adoptat Decizia (PESC) 2015/778 (1).

               (2)

               La 23 mai 2016, în concluziile sale privind EUNAVFOR MED operația SOPHIA, Consiliul a salutat disponibilitatea exprimată de președintele Consiliului prezidențial al guvernului libian de uniune națională de a coopera cu Uniunea pe baza concluziilor respective, a convenit să prelungească mandatul EUNAVFOR MED operația SOPHIA cu un an și, menținând totodată accentul pe misiunea sa principală, să adauge două misiuni de sprijinire:

                           —

                           consolidarea capacităților și formarea pazei de coastă și a forțelor navale libiene, precum și schimbul de informații cu acestea, pe baza unei solicitări din partea autorităților libiene legitime, luând în considerare necesitatea asumării responsabilității de către Libia;

                           —

                           contribuția la schimbul de informații, precum și punerea în aplicare a embargoului ONU asupra armelor în marea liberă, în largul coastelor Libiei, pe baza unei noi rezoluții a Consiliului de Securitate al ONU.

               (3)

               Consiliul de Securitate al ONU a impus, a modificat și a reafirmat un embargo asupra armelor în ceea ce privește Libia, prin rezoluțiile Consiliului de Securitate al ONU (RCSONU) 1970 (2011), 1973 (2011), 2009 (2011), 2040 (2012), 2095 (2013), 2144 (2014), 2174 (2014), 2213 (2015), 2214 (2015) și 2278 (2016).

               (4)

               La 14 iunie 2016, Consiliul de Securitate al ONU a adoptat RCSONU 2292 (2016) privind embargoul asupra armelor în ceea ce privește Libia, exprimând în special preocuparea cu privire la escaladarea situației din Libia datorită traficului ilegal cu arme și materiale conexe.

               (5)

               Consiliul subliniază urgența începerii executării operaționale a celor două misiuni de sprijinire anterior încetării mandatului inițial al EUNAVFOR MED operația SOPHIA.

               (6)

               Decizia (PESC) 2015/778 ar trebui să fie modificată în mod corespunzător,

         ADOPTĂ PREZENTA DECIZIE:
   Articolul 1
   Decizia (PESC) 2015/778 se modifică după cum urmează:

               1.

               Articolul 1 alineatul (1) se înlocuiește cu următorul text:
               „(1)   Uniunea desfășoară o operație militară de gestionare a crizelor care contribuie la subminarea modului în care acționează rețelele de introducere ilegală de persoane și de trafic de persoane în zona central-sudică a Mării Mediterane (EUNAVFOR MED operația SOPHIA), realizată prin depunerea unor eforturi sistematice de a identifica, a captura și a înlătura navele și activele utilizate sau suspectate a fi utilizate de persoanele care introduc ilegal migranți și de traficanți, în conformitate cu dreptul internațional aplicabil, inclusiv UNCLOS și rezoluțiile Consiliului de Securitate al ONU. În acest scop, EUNAVFOR MED operația SOPHIA asigură, de asemenea, formare pentru paza de coastă și forțele navale libiene. Operația va contribui, de asemenea, la prevenirea traficului de arme în zona sa de operații convenită, în conformitate cu RCSONU 1970 (2011) și rezoluțiile ulterioare privind embargoul asupra armelor în ceea ce privește Libia, inclusiv RCSONU 2292 (2016).”

               2.

               La articolul 2 alineatul (2), prima teză se înlocuiește cu următorul text:
               „În ceea ce privește misiunile sale principale în legătură cu introducerea ilegală și traficul de persoane, EUNAVFOR MED operația SOPHIA se desfășoară în etape succesive și în conformitate cu cerințele dreptului internațional.”

               3.

               Se introduc următoarele articole:
               „Articolul 2a
               Consolidarea capacității și formarea pazei de coastă și a forțelor navale libiene
               (1)   Ca misiune de sprijinire, EUNAVFOR MED operația SOPHIA acordă asistență pentru dezvoltarea capacităților și formarea pazei de coastă și a forțelor navale libiene pentru asigurarea aplicării legii pe mare, în special în vederea prevenirii introducerii ilegale de persoane și a traficului de persoane.
               (2)   În cazul în care COPS decide că au fost efectuate pregătirile necesare, în special în ceea ce privește generarea forțelor și procedurile de control pentru stagiari, misiunea de sprijinire menționată la alineatul (1) se efectuează în marea liberă în zona de operații convenită a EUNAVFOR MED operația SOPHIA, astfel cum este definită în documentele de planificare relevante.
               (3)   Misiunea de sprijinire menționată la alineatul (1) se poate, de asemenea, desfășura pe teritoriul Libiei, inclusiv în apele sale teritoriale sau ale unui stat gazdă terț învecinat Libiei, în cazul în care COPS decide în acest sens în urma unei evaluări efectuate de Consiliu pe baza unei invitații din partea Libiei sau a statului gazdă în cauză, în conformitate cu dreptul internațional.
               (4)   Având în vedere cerințele operaționale excepționale, misiunea de sprijinire menționată la alineatul (1) poate fi desfășurată în parte într-un stat membru, la invitația acestuia, inclusiv în centre relevante de formare.
               (5)   În măsura în care este necesar pentru misiunea de sprijinire menționată la alineatul (1), EUNAVFOR MED operația SOPHIA poate colecta, stoca și partaja cu statele membre, UNSMIL, Europol și Frontex informații, inclusiv date cu caracter personal, colectate în scopul procedurilor de control privind posibili stagiari, cu condiția că acestea să-și fi dat consimțământul în scris. În plus, EUNAVFOR MED operația SOPHIA poate colecta și stoca informații medicale și date biometrice necesare cu privire la stagiari, cu acordul scris al acestora.
               Articolul 2b
               Contribuția la schimbul de informații și punerea în aplicare a embargoului ONU asupra armelor în marea liberă, în largul coastei Libiei
               (1)   În cadrul misiunii sale de sprijinire a contribuției la punerea în aplicare a embargoului ONU asupra armelor în marea liberă, în largul coastei Libiei, EUNAVFOR MED operația SOPHIA colectează și face schimb de informații cu partenerii și agențiile relevante prin mecanismele din documentele de planificare pentru a contribui la cunoașterea aprofundată a situației maritime în zona de operații convenită, astfel cum este definită în documentele de planificare relevante. În cazul în care aceste informații sunt clasificate până la nivelul «RESTREINT UE/EU RESTRICTED», acestea pot fi transmise partenerilor și agențiilor relevante în conformitate cu Decizia 2013/488/UE și pe baza acordurilor încheiate între ÎR și partenerii respectivi, cu respectarea principiilor reciprocității și al incluziunii. Informațiile clasificate primite vor fi tratate de către EUNAVFOR MED operația SOPHIA fără a se face nicio deosebire între membrii personalului său și numai pe baza cerințelor operaționale.
               (2)   În cazul în care COPS decide că sunt îndeplinite condițiile prealabile necesare, EUNAVFOR MED operația SOPHIA inițiază, în zona de operațiuni convenită, astfel cum este definită în documentele de planificare relevante, în marea liberă din largul coastei Libiei, inspecții pe nave cu destinația Libia sau provenind din Libia, în cazul în care există motive întemeiate să se considere că aceste nave transportă, direct sau indirect, arme sau materiale conexe către sau din Libia, încălcând embargoul asupra armelor în ceea ce privește Libia, și întreprinde acțiunile care se impun pentru a confisca și a elimina astfel de produse, inclusiv în vederea dirijării unor astfel de nave și a echipajelor acestora către un port corespunzător pentru a facilita această eliminare, cu aprobarea statului portului, în conformitate cu rezoluțiile relevante ale Consiliului de Securitate al ONU, inclusiv RCSONU 2292 (2016).
               (3)   În conformitate cu rezoluțiile relevante ale Consiliului de Securitate al ONU, inclusiv RCSONU 2292 (2016), EUNAVFOR MED operația SOPHIA poate, în cursul inspecțiilor efectuate în conformitate cu alineatul (2), să colecteze probe direct legate de transportul unor produse interzise în temeiul embargoului asupra armelor în ceea ce privește Libia. Aceasta poate transmite astfel de probe autorităților de aplicare a legii relevante din statele membre și/sau organelor competente ale Uniunii.”

               4.

               La articolul 11, alineatul (2) se înlocuiește cu următorul text:
               „(2)   Pentru perioada cuprinsă între 18 mai 2015 și 27 iulie 2016, valoarea de referință pentru costurile comune ale EUNAVFOR MED operația SOPHIA este de 11,82 milioane EUR. Procentul din valoarea de referință menționată la articolul 25 alineatul (1) din Decizia (PESC) 2015/528 este stabilit la 70 % sub formă de angajamente și la 40 % în ceea ce privește plățile.”

               5.

               La articolul 11 se adaugă următorul alineat:
               „(3)   Pentru perioada cuprinsă între 28 iulie 2016 și 27 iulie 2017, valoarea de referință pentru costurile comune ale EUNAVFOR MED operația SOPHIA este de 6 700 000 EUR. Procentul din valoarea de referință menționată la articolul 25 alineatul (1) din Decizia (PESC) 2015/528 este stabilit la 0 % sub formă de angajamente și la 0 % în ceea ce privește plățile.”

               6.

               La articolul 12 se adaugă următorul alineat:
               „(3a)   În situația unei nevoi operaționale specifice, ÎR este autorizat să comunice autorităților libiene legitime orice informație UE clasificată până la nivelul «RESTREINT UE/EU RESTRICTED» generată în scopul EUNAVFOR MED operația SOPHIA, în conformitate cu Decizia 2013/488/UE. Între ÎR și autoritățile competente din Libia se încheie acorduri în acest sens.”

               7.

               La articolul 13, al doilea paragraf se înlocuiește cu următorul text:
               „EUNAVFOR MED operația SOPHIA încetează la 27 iulie 2017.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Luxemburg, 20 iunie 2016.

            Pentru Consiliu

            Președintele

         F. MOGHERINI

      (1)  Decizia (PESC) 2015/778 a Consiliului din 18 mai 2015 privind o operație militară a Uniunii Europene în zona central-sudică a Mării Mediterane (EUNAVFOR MED operația SOPHIA) (JO L 122, 19.5.2015, p. 31).


title: Decizia 2009/569/PESC a Consiliului din 27 iulie 2009 privind sprijinul acordat activităților OIAC în cadrul punerii în aplicare a strategiei UE împotriva proliferării armelor de distrugere în masă

text:
               29.7.2009

               RO

               Jurnalul Oficial al Uniunii Europene

               L 197/96

      DECIZIA 2009/569/PESC A CONSILIULUI

   din 27 iulie 2009
   privind sprijinul acordat activităților OIAC în cadrul punerii în aplicare a strategiei UE împotriva proliferării armelor de distrugere în masă
   CONSILIUL UNIUNII EUROPENE,
   având în vedere Tratatul privind Uniunea Europeană și, în special, articolul 13 alineatul (3) și articolul 23 alineatul (1),
   întrucât:

               (1)

               La 12 decembrie 2003, Consiliul European a adoptat strategia UE împotriva proliferării armelor de distrugere în masă (denumită în continuare „Strategia UE”), al cărei capitol III cuprinde o listă de măsuri de combatere a acestei proliferări.

               (2)

               Strategia UE evidențiază rolul crucial al Convenției privind Armele Chimice (CAC) și al Organizației pentru Interzicerea Armelor Chimice (OIAC) în crearea unei lumi fără arme chimice. În cadrul acestei strategii a UE, UE s-a angajat să acționeze în sensul aderării universale la principalele tratate și acorduri referitoare la dezarmare și neproliferare, printre care se numără și CAC. Obiectivele strategiei UE sunt complementare obiectivelor urmărite de OIAC, în contextul responsabilității sale de punere în aplicare a CAC.

               (3)

               La 22 noiembrie 2004, Consiliul a adoptat Acțiunea comună 2004/797/PESC privind sprijinul acordat activităților OIAC în cadrul punerii în aplicare a strategiei UE împotriva proliferării armelor de distrugere în masă (1), urmată, la expirarea sa, de Acțiunea comună 2005/913/PESC din 12 decembrie 2005 (2) și de Acțiunea comună 2007/185/PESC din 19 martie 2007 (3). Aceasta din urmă va expira la 31 iulie 2009.

               (4)

               Continuarea unei asemenea asistențe intensive și specifice acordate de UE către OIAC este necesară în contextul punerii în aplicare în mod activ a capitolului III din strategia UE. Măsurile privind universalizarea CAC ar trebui să continue și să fie adaptate și îndreptate spre numărul în descreștere al statelor care nu sunt părți la CAC. Aceste activități ar trebui suplimentate prin altele noi care să susțină proiecte specifice gestionate de către OIAC, care au drept obiectiv punerea deplină în aplicare a CAC și dezvoltarea cooperării internaționale în domeniul activităților chimice,

         DECIDE:
   Articolul 1
   (1)   În scopul aplicării imediate și concrete a anumitor elemente din strategia UE, Uniunea Europeană acordă sprijin activităților OIAC, în sensul următoarelor obiective:

               —

               consolidarea capacităților statelor părți pentru îndeplinirea obligațiilor care le revin în temeiul convenției; și

               —

               promovarea universalității prin încurajarea statelor care nu sunt părți să adere la convenție.

         (2)   În acest context, proiectele OIAC, corespunzătoare măsurilor din strategia UE, sunt următoarele:

               Proiectul I: punerea în aplicare la nivel național, verificarea și universalitatea
               Activități:

                           —

                           vizite bilaterale de asistență tehnică

                           —

                           formarea funcționarilor vamali în ceea ce privește aspectele tehnice ale regimului de transfer al convenției

                           —

                           formarea escortelor naționale

                           —

                           formarea autorităților naționale în vederea utilizării unui instrument electronic pentru declarații

                           —

                           stimularea exercițiilor de inspecție pe teren

               Proiectul II: cooperarea internațională
               Activități:

                           —

                           curs pentru dezvoltarea capacităților analitice

                           —

                           atelier privind CAC și siguranța proceselor chimice

               Proiectul III: seminar – Contribuția OIAC la dimensiunea și provocările securității internaționale

               Proiectul IV: vizite efectuate de reprezentanții Consiliului executiv la instalațiile de distrugere a armelor chimice

               Proiectul V: a doua sesiune a Consiliului științific consultativ

               Proiectul VI: seminar – Contribuția OIAC în sfera securității și a neproliferării

               Proiectul VII: nivelul de pregătire al statelor părți pentru a preveni atacuri în care sunt implicate produse chimice și pentru a răspunde la acestea
               Activități:

                           —

                           exercițiul de simulare pe calculator (Table Top Exercise)

                           —

                           atelier regional privind articolul X al convenției

               Proiectul VIII: programul Africa
               Activități:

                           —

                           vizite bilaterale de asistență tehnică

                           —

                           acțiune de sensibilizare – instituții academice și de formare – Centrul Kofi Annan

                           —

                           formarea funcționarilor vamali în ceea ce privește aspectele tehnice ale regimului de transfer al convenției

                           —

                           sensibilizarea statelor care nu sunt părți

                           —

                           curs de dezvoltare a capacităților analitice

                           —

                           sensibilizarea industriei – seminar privind CAC și siguranța proceselor chimice

                           —

                           atelier regional – articolul X și chestiuni referitoare la cooperarea regională în domeniul asistenței și al reacției în situații de urgență

         O descriere detaliată a proiectelor este prezentată în anexa la prezenta decizie.
   Articolul 2
   (1)   Președinția, asistată de Secretarul General al Consiliului/Înaltul Reprezentant (SG/ÎR) pentru PESC, este responsabilă de punerea în aplicare a prezentei decizii. Comisia este pe deplin asociată.
   (2)   Punerea în aplicare tehnică a proiectului menționat la articolul 1 alineatul (2) este realizată de Secretariatul Tehnic al OIAC (denumit în continuare „Secretariatul Tehnic”). Acesta se achită de această misiune sub responsabilitatea Președinției și sub controlul SG/ÎR. În acest scop, SG/ÎR încheie acordurile necesare cu Secretariatul Tehnic.
   (3)   Președinția, SG/ÎR și Comisia se coordonează în privința proiectului, potrivit competențelor care le revin.
   Articolul 3
   (1)   Valoarea de referință financiară pentru punerea în aplicare a proiectelor menționate la articolul 1 alineatul (2) este de 2 110 000 EUR.
   (2)   Gestionarea cheltuielilor finanțate din suma menționată la alineatul (1) se face în conformitate cu normele și procedurile aplicabile bugetului general al Comunităților Europene.
   (3)   Comisia supraveghează gestionarea corectă a cheltuielilor menționate la alineatul (1). În acest scop, aceasta încheie un acord de finanțare cu Secretariatul Tehnic. Acordul prevede obligația Secretariatului Tehnic de a asigura o vizibilitate adecvată a contribuției UE în raport cu mărimea acestei contribuții.
   (4)   Comisia depune eforturile necesare pentru a încheia acordul de finanțare menționat la alinatul (3) cât mai curând posibil după intrarea în vigoare a prezentei decizii. Aceasta va informa Consiliul cu privire la orice dificultăți care intervin în cursul acestui proces și cu privire la data încheierii acordului. Comisia publică în Jurnalul Oficial al Uniunii Europene, seria C, o informare cu privire la data încheierii acordului de finanțare.
   Articolul 4
   Președinția, sprijinită de SG/ÎR, raportează Consiliului cu privire la punerea în aplicare a prezentei decizii, pe baza unor rapoarte întocmite periodic de Secretariatul Tehnic. Aceste rapoarte stau la baza evaluării efectuate de Consiliu. Comisia este pe deplin asociată. Aceasta informează cu privire la aspectele financiare ale proiectelor menționate la articolul 1 alineatul (2).
   Articolul 5
   (1)   Prezenta decizie intră în vigoare la data adoptării sale.
   (2)   Prezenta decizie expiră după 18 luni de la data încheierii acordului de finanțare prevăzut la articolul 3 alineatul (3). Cu toate acestea, aceasta expiră după 6 luni de la intrarea ei în vigoare în situația în care acordul de finanțare respectiv nu a fost încheiat în acest interval de timp.
   Articolul 6
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 27 iulie 2009.

            Pentru Consiliu

            Președintele

         C. BILDT

      (1)  JO L 349, 25.11.2004, p. 63.

      (2)  JO L 331, 17.12.2005, p. 34.

      (3)  JO L 85, 27.3.2007, p. 10.

      ANEXĂ

         Sprijinul UE acordat activităților OIAC în cadrul punerii în aplicare a strategiei UE împotriva proliferării armelor de distrugere în masă

         Proiectul I: punerea în aplicare la nivel național, verificarea și universalitatea

         Obiectiv:

      Consolidarea capacității statelor părți pentru îndeplinirea obligațiilor care le revin în temeiul convenției și încurajarea statelor care nu sunt părți să înțeleagă mai bine avantajele care decurg ca urmare a aderării la convenție și a implicării în mai mare măsură în activitățile OIAC.

         Scop:

      —   Scopul 1

                  —

                  Statele părți înregistrează progrese în direcția:

                              —

                              îndeplinirii cerințelor de punere în aplicare la nivel național în temeiul articolului VII al convenției;

                              —

                              respectării declarațiilor și a cerințelor declarațiilor de inspecție în temeiul articolului VI al convenției;

                              —

                              înțelegerii procedurilor presupuse de o inspecție la cerere în temeiul articolului IX al convenției, precum și a provocărilor relevante și a altor chestiuni.

            —   Scopul 2

                  —

                  Statele care nu sunt părți se implică mai mult în activitățile OIAC și își sporesc înțelegerea cu privire la convenție și la avantajele acesteia.

         Rezultate:

      —   Rezultatul 1

                  —

                  Autoritățile naționale și-au consolidat capacitatea de elaborare a legislației de punere în aplicare la nivel național;

                  —

                  funcționarii vamali și-au consolidat capacitatea de a identifica produsele chimice relevante pentru convenție și de a realiza transferuri precise ale datelor referitoare la produsele chimice înscrise în listele CAC către autoritățile naționale;

                  —

                  autoritățile naționale și-au consolidat capacitatea de a pregăti și a transmite la timp declarațiile, în special, în format electronic;

                  —

                  funcționarii autorităților naționale sunt formați pentru a escorta echipele de inspecție ale OIAC și

                  —

                  statele părți cunosc mai bine mecanismul inspecțiilor la cerere, ca un instrument fundamental de verificare de care dispun pentru clarificarea posibilei nerespectări a convenției;

                  —

                  statele părți primesc asigurări cu privire la gradul de pregătire al Secretariatului Tehnic pentru a realiza cu succes o inspecție la cerere și a aplica eficient regimul de verificare al convenției.

            —   Rezultatul 2

                  —

                  Statele care nu sunt părți sunt implicate mai mult în activitățile OIAC și au dobândit o mai bună înțelegere a avantajelor reprezentate de aderarea la convenție.

         Activități:

      Vizite bilaterale de asistență tehnică: se va acorda sprijin statelor părți prin intermediul vizitelor de asistență tehnică care vor fi organizate de la caz la caz și vor avea drept scop acordarea de asistență specifică pentru îndeplinirea exigențelor solicitărilor formulate de statele părți. Natura acestui sprijin va include eforturi de sensibilizare și de stimulare prin intermediul atelierelor de sensibilizare organizate la nivel național, al cursurilor specializate de formare, al asistenței pentru elaborarea legislației de punere în aplicare la nivel național și a măsurilor aferente, precum și prin intermediul subiectelor referitoare la industrie din articolul VI.
      Formarea funcționarilor vamali în ceea ce privește aspectele tehnice ale regimului de transfer al convenției: funcționarii vamali au beneficiat de sprijin în temeiul celor trei acțiuni comune anterioare. Pe baza experienței dobândite, stimularea funcționarilor vamali prin cursurile de formare se va face în vederea îmbunătățirii culegerii și transmiterii către autoritățile naționale de date privind importurile și exporturile de produse chimice înscrise în listele CAC. Cursurile de formare organizate la nivel regional și subregional vor oferi demonstrații și exerciții practice.
      Formarea escortelor naționale: va avea loc un curs pentru creșterea gradului de sensibilizare al statelor părți în ceea ce privește drepturile și obligațiile acestora în organizarea inspecțiilor în temeiul articolului VI. Formarea escortelor naționale va fi realizată prin intermediul unui curs de formare organizat la nivel subregional și conceput pentru a oferi informații relevante privind regimul de verificare, în special organizarea inspecțiilor în temeiul articolului VI. Un asemenea curs de formare va include și exerciții practice care vor avea loc într-o instalație și exerciții de simulare pe calculator.
      Formarea autorităților naționale în vederea utilizării unui instrument electronic pentru declarații: cursurile și atelierele de sensibilizare organizate la nivel regional sau subregional vor pune la dispoziția personalului autorităților naționale instrumente și cunoștințe pentru culegerea, întreținerea și analiza informațiilor referitoare la producția, prelucrarea și consumul de produse chimice cu dublă utilizare, făcând ca autoritățile respective să fie mai bine dotate pentru a transmite declarații corecte și rapide și pentru a identifica orice amenințare potențială și/sau activități de proliferare.
      Exerciții pe teren de simulare a inspecțiilor la cerere: va fi efectuat un exercițiu pe teren la scara 1/1 pentru a spori cunoștințele și înțelegerea statelor părți cu privire la procedurile implicate într-o inspecție la cerere. Acest exercițiu va oferi, de asemenea, Secretariatului Tehnic ocazia de a-și testa și îmbunătăți competențele și capacitățile de organizare a inspecțiilor la cerere, precum și de a identifica problemele care, dacă nu sunt cunoscute sau abordate, ar putea afecta capacitatea Secretariatului de a efectua în mod eficient o veritabilă inspecție la cerere.
      Sensibilizarea statelor care nu sunt părți: reprezentanții statelor care nu sunt părți care se află în postura de a influența acțiunile naționale referitoare la aderare/ratificare și cele implicate direct în chestiuni cu relevanță pentru convenție vor fi sponsorizați pentru a participa la diferitele programe organizate de Departamentul pentru cooperare și asistență internațională (ICA). Aceste programe vor cuprinde ateliere organizate la nivel regional pentru autoritățile naționale ale statelor părți și ateliere organizate la nivel regional pentru autoritățile vamale. Acolo unde este necesar, membrii personalului Departamentului de relații externe al Secretariatului Tehnic vor fi sponsorizați, de asemenea, pentru a participa la aceste reuniuni în vederea stabilirii contactelor necesare și a interacțiunii cu participanții sponsorizați din statele care nu sunt părți. În plus, și în caz de necesitate, în cadrul acestei scheme de sprijinire a statelor care nu sunt părți sunt preconizate, de asemenea, organizarea de vizite și stabilirea de înțelegeri specifice cu implicarea statelor care nu sunt părți.

         Proiectul II: cooperarea internațională

         Obiectiv:

      Consolidarea capacității tehnologice a statelor părți prin intermediul cooperării internaționale în domeniul activităților chimice în scopuri care nu sunt interzise în temeiul convenției.

         Scop:

      —   Scopul 1

                  —

                  Statele părți cu economii în curs de dezvoltare sau cu economii în tranziție se angajează în inițiative de cooperare internațională pentru utilizarea chimiei în scopuri pașnice;

                  —

                  statele părți cu economii în curs de dezvoltare sau cu economii în tranziție consolidează capacitatea laboratoarelor finanțate public de care dispun pentru punerea în aplicare a convenției în domeniul utilizării chimiei în scopuri pașnice.

            —   Scopul 2

                  —

                  Statele părți cu economii în curs de dezvoltare sau cu economii în tranziție înregistrează progrese în promovarea punerii în aplicare a convenției la nivel național în domenii industriale, în conformitate cu articolul XI, prin intermediul consolidării abordărilor aferente gestionării siguranței proceselor chimice.

         Rezultate:

      —   Rezultatul 1

                  —

                  Capacitate sporită a statelor părți cu economii în curs de dezvoltare sau cu economii în tranziție de a se angaja în inițiative de cooperare internațională pentru utilizarea chimiei în scopuri pașnice.

                  —

                  Nivel sporit de competență tehnică în laboratoarele finanțate public din statele părți cu economii în curs de dezvoltare sau cu economii în tranziție pentru analiza produselor chimice care au legătură cu punerea în aplicare la nivel național a convenției și cu punerea în aplicare în scopuri pașnice a chimiei utilizând metode analitice moderne, în special cromatografie cu gaz (CG) și cromatografie cu gaz/spectrometrie de masă (CG/SM).

            —   Rezultatul 2

                  —

                  Capacitate sporită a statelor părți cu economii în curs de dezvoltare sau cu economii în tranziție de a se angaja în inițiative de cooperare internațională pentru utilizarea în scopuri pașnice a produselor chimice.

                  —

                  Niveluri actualizate de competență și de înțelegere ale personalului întreprinderilor mici și mijlocii, ale reprezentanților asociațiilor industriale și ale autorităților naționale sau instituțiilor guvernamentale din statele părți ale căror economii sunt în curs de dezvoltare sau în tranziție în ceea ce privește practicile aferente gestionării siguranței proceselor în întreprinderile chimice mici și mijlocii.

         Activități:

      Curs de dezvoltare a capacităților analitice: pe parcursul acestor două săptămâni de curs, participanții vor beneficia de o formare teoretică și vor participa la experimente practice în domeniul CG și CG/SM, care acoperă hardware, validarea și optimizarea sistemelor, precum și depanarea. Se va pune accentul și pe pregătirea probelor de mediu și pe analizele CG și CG/SM ale unor astfel de probe privind produsele chimice care au legătură cu convenția. Participanții vor beneficia, de asemenea, de o formare practică intensivă în pregătirea diferitelor matrice ale probelor care urmează să fie analizate prin metoda CG cu detectori selectivi de elemente și prin metoda CG/SM cu impact electronic și cu ionizare chimică și vor fi familiarizați cu o gamă de proceduri de extracție, curățare și derivare. Cursul va fi pus în aplicare cu sprijinul VERIFIN/TU Delft sau al altor instituții de renume similare selecționate printr-un proces transparent.
      Sensibilizarea industriei – seminar privind CAC și siguranța proceselor chimice: se va face o introducere referitoare la convenție și la programele de cooperare internațională puse în aplicare în temeiul acesteia. Pe parcursul acestui atelier vor fi discutate cele mai bune practici și elementele conceptului de gestionare a siguranței proceselor. În plus, în cadrul acestui atelier se vor prezenta: o trecere în revistă a analizei riscurilor la nivelul proceselor (PHA) și a riscului și operabilității (HAZOP), principiile factorilor umani, gestionarea schimbărilor și cultura siguranței/participarea angajatului.

         Proiectul III: seminar – Contribuția OIAC la dimensiunea și provocările securității internaționale

         Obiectiv:

      Sprijinirea punerii în aplicare efective a convenției și consolidarea înțelegerii contribuției globale a acesteia la pacea și securitatea internațională.

         Scop:

                  —

                  Scopul 1 – să ofere o imagine globală a rolului și a importanței convenției în arhitectura securității internaționale.

                  —

                  Scopul 2 – să sporească gradul de sensibilizare în rândul părților interesate majore ale convenției la nivel național, regional și internațional cu privire la dispozițiile convenției și la strategiile de punere în aplicare.

                  —

                  Scopul 3 – să promoveze rețelele și sinergiile, precum și alte abordări ale cooperării între agenții privind securitatea internațională.

         Rezultate:

                  —

                  Rezultatul 1 – părțile interesate sunt mai bine informate cu privire la importanța convenției și își sporesc sprijinul acordat activității OIAC, inclusiv activităților și programelor desfășurate de aceasta în întreaga lume.

                  —

                  Rezultatul 2 – părțile interesate sunt mai conștiente de existența convenției și a strategiilor inovatoare de punere în aplicare.

                  —

                  Rezultatul 3 – statele care nu sunt părți și-au consolidat dialogul și relațiile de cooperare cu OIAC pentru facilitarea eforturilor acestora în scopul aderării la convenție.

                  —

                  Rezultatul 4 – industria chimică își îmbunătățește capacitatea de coordonare a inițiativelor comune de punere în aplicare a convenției.

         Activitate:

      Seminar: seminarul va avea loc la Haga sau într-un stat parte interesat. Personalul Secretariatului Tehnic și reprezentanții altor organizații interguvernamentale, ai statelor părți, ai industriei chimice și ai mediului academic vor susține prezentări cu teme relevante legate de convenție. Evenimentul va oferi, de asemenea, Secretariatului Tehnic ocazia de a organiza consultări bilaterale cu participarea organizațiilor interguvernamentale și a statelor care nu sunt părți. Acest seminar va fi organizat în parteneriat sau cu sprijinul țării gazdă și al oricărei organizații interesate (și relevante).

         Proiectul IV: vizite efectuate de reprezentanții Consiliului executiv la instalațiile de distrugere a armelor chimice

         Obiectiv:

      Grăbirea eliminării depozitelor de arme chimice și a instalațiilor de producere a armelor chimice sub rezerva măsurilor de verificare prevăzute în convenție.

         Scop:

                  —

                  Scopul 1 – statele părți sunt capabile să monitorizeze progresul înregistrat în direcția distrugerii complete a depozitelor de arme chimice și pot identifica și aborda problemele pentru a realiza distrugerea într-un stadiu incipient.

                  —

                  Scopul 2 – statele părți sunt mult mai încrezătoare că se fac pași tangibili și concreți pentru distrugerea completă a depozitelor de arme chimice.

         Rezultate:

                  —

                  Rezultatul 1 – statele părți și-au consolidat gradul de înțelegere a problemelor și a dificultăților tehnice aferente distrugerii armelor chimice.

                  —

                  Rezultatul 2 – statele părți sunt mult mai încrezătoare că se fac pași tangibili și concreți pentru distrugerea completă a depozitelor de arme chimice.

         Activitate:

      Vizite la instalațiile de distrugere a armelor chimice (IDAC): până în prezent au avut loc trei vizite – la Anniston IDAC, în Statele Unite ale Americii (octombrie 2007), la Shchuchye IDAC, în Federația Rusă (septembrie 2008), și la Pueblo și Umatilla IDAC, de asemenea în Statele Unite ale Americii (iunie 2009). Cele trei vizite organizate până în prezent au fost un mijloc valoros de abordare a întrebărilor și a preocupărilor referitoare la programul unui stat parte posesor de îndeplinire a obligațiilor acestuia în ceea ce privește distrugerea armelor sale chimice în termenul prelungit aprobat. Prin urmare, în conformitate cu decizia conferinței, este clar că pentru anii rămași până în 2012, ambele state părți posesoare vor găzdui în viitor asemenea vizite la instalațiile lor operaționale de distrugere a armelor chimice și la instalațiile aflate în prezent în construcție.

         Proiectul V: a doua sesiune a Consiliului științific consultativ

         Obiectiv:

      Să faciliteze Conferinței statelor părți, Consiliului executiv sau statelor părți o mai bună luare în considerare a evoluțiilor înregistrate în știință și tehnologie și impactul potențial al acestora asupra punerii în aplicare a convenției.

         Scop:

      Să faciliteze directorului general acordarea unei consilieri speciale organismelor OIAC de elaborare a politicilor și statelor părți în domeniile științei și tehnologiei care sunt relevante pentru convenție.

         Rezultate:

                  —

                  Rezultatul 1 – statele părți beneficiază de consiliere și recomandări în domeniile științei și tehnologiei care sunt relevante pentru convenție.

                  —

                  Rezultatul 2 – statele părți sunt informate mai bine și la zi în domeniile științei și tehnologiei care sunt relevante pentru convenție.

         Activitate:

      Consiliul științific consultativ (CSC): în 2009 va avea loc, pe perioada toamnei, la Haga, o a doua sesiune a CSC. Sesiunea va dura trei zile, pe parcursul cărora CSC va continua să abordeze chestiuni referitoare la evoluțiile înregistrate în știință și tehnologie și impactul potențial al acestora asupra punerii în aplicare a convenției. Sesiunea va aborda, de asemenea, un raport al grupului de lucru temporar privind recoltarea și analiza probei care va fi pregătit cu ocazia reuniunii grupului respectiv programată să aibă loc înaintea celei de a doua sesiuni a CSC. Grupul de lucru temporar abordează chestiuni referitoare la tehnicile noi și suplimentare pentru analiza pe teren, analiza externă și analiza toxinelor (ricină & saxitoxină), pe teren și externă.

         Proiectul VI: seminar – Contribuția OIAC în sfera securității și a neproliferării

         Obiectiv:

      Să sprijine eforturile globale care au drept scop neproliferarea armelor de distrugere în masă, în special a armelor chimice.

         Scop:

                  —

                  Scopul 1 – autoritățile naționale și alte părți interesate implicate în punerea în aplicare a convenției își consolidează capacitățile pentru a contribui la prevenirea proliferării armelor chimice și a utilizării produselor chimice în atacuri teroriste.

                  —

                  Scopul 2 – este creat un forum pentru cooperarea între părțile interesate ca instrument de sprijinire a activităților specifice ale statelor părți în sfera neproliferării chimice și în combaterea terorismului.

         Rezultate:

                  —

                  Rezultatul 1 – a crescut gradul de sensibilizare al părților interesate ale convenției cu privire la amenințarea reprezentată de proliferare și la provocările reprezentate de armele chimice și de utilizarea produselor chimice toxice în atacuri teroriste.

                  —

                  Rezultatul 2 – statele părți sunt mai bine pregătite să facă față amenințărilor reprezentate de un terorism care implică utilizarea produselor chimice toxice în diferite medii.

                  —

                  Rezultatul 3 – autoritățile naționale și partenerii naționali și internaționali relevanți, industria chimică, mediul academic și OIAC sunt capabile să facă să evolueze sinergiile și contactele viitoare în direcția unui scop comun – punerea în aplicare deplină și eficientă a convenției.

                  —

                  Rezultatul 4 – statele părți cu economii în curs de dezvoltare sau cu economii în tranziție participă la schimbul de cunoștințe și de experiență privind verificarea și alte măsuri de punere în aplicare și și-au îmbunătățit cunoștințele cu privire la recentele evoluții din sfera regimului de verificare al convenției și a protecției împotriva armelor chimice.

         Activitate:

      Seminar: seminarul va găzdui prezentări susținute de Secretariatul Tehnic cu privire la diferite aspecte legate de punerea în aplicare a convenției și de contribuția acesteia la securitate și la neproliferare. Prezentările vor fi susținute de diferite părți interesate ale convenției și vor fi organizate ateliere specializate în contextul seminarului cu privire la aspecte relevante referitoare la riscurile asociate proliferării armelor chimice și utilizării produselor chimice toxice în atacuri teroriste. Seminarul va oferi, de asemenea, prilejul purtării de discuții și formulării de întrebări și răspunsuri cu privire la aspecte referitoare la contribuția OIAC la securitate și neproliferare.

         Proiectul VII: Nivelul de pregătire al statelor părți pentru a preveni atacuri în care sunt implicate produse chimice și pentru a răspunde la acestea

         Obiectiv:

      Să contribuie la dezvoltarea capacităților naționale ale statelor părți de reducere a riscurilor producerii unui atac terorist cu produse chimice și să îmbunătățească reacția acestora la solicitările de asistență în cazul utilizării produselor chimice sau al amenințării cu utilizarea acestora.

         Scop:

      —   Scopul 1 – Statele părți, ale căror economii sunt în curs de dezvoltare sau în tranziție, își consolidează capacitatea de:

                  —

                  a reduce riscurile posibilului acces terorist la materiale, echipamente și cunoștințe care ar putea fi utilizate într-un atac terorist asupra instalațiilor chimice;

                  —

                  a evalua caracterul adecvat al planurilor existente, al politicilor și al procedurilor pentru a reacționa în cazul unui atac terorist asupra instalațiilor chimice;

                  —

                  a reacționa în cazul unui atac terorist cu produse chimice;

                  —

                  a face uz de procesele decizionale, inclusiv de schimbul de informații și de coordonarea acțiunilor cu partenerii naționali și internaționali în cazul unui atac terorist asupra instalațiilor chimice;

                  —

                  a începe să lucreze la crearea unei platforme de cooperare între grupurile țintă pentru a reacționa în caz de atacuri teroriste care au drept urmare eliberarea de produse chimice toxice.

            —   Scopul 2

                  —

                  Statele părți își sporesc gradul de sensibilizare în ceea ce privește importanța transmiterii complete și la timp a declarațiilor privind programele naționale referitoare la scopurile de protecție;

                  —

                  statele părți contribuie la gradul de pregătire a OIAC pentru a răspunde la o solicitare de acordare de asistență;

                  —

                  statele părți din regiuni și subregiuni sunt încurajate să înlesnească contactele menite să creeze rețele regionale pentru îmbunătățirea răspunsului coordonat al acestora la o situație de urgență generată de utilizarea de arme chimice.

         Rezultate:

      —   Rezultatul 1 – grad de sensibilizare crescut al statelor părți, ale căror economii sunt în curs de dezvoltare sau în tranziție, privind:

                  —

                  utilizarea substanțelor chimice toxice de către teroriști și/sau siguranța și securitatea la nivelul instalațiilor chimice;

                  —

                  necesitatea de a promova cooperarea în ceea ce privește situațiile de urgență generate de utilizarea de arme chimice în cazul unui atac terorist.

            —   Rezultatul 2 – capacitate crescută a statelor părți, ale căror economii sunt în curs de dezvoltare sau în tranziție, de:

                  —

                  a reduce riscurile posibilului acces al teroriștilor la materiale, echipamente și cunoștințe care ar putea fi utilizate într-un atac terorist asupra instalațiilor chimice;

                  —

                  a reacționa în cazul unui atac terorist cu produse chimice toxice;

                  —

                  a face schimb de informații și a coordona acțiuni cu parteneri naționali și internaționali în cazul unui atac terorist asupra instalațiilor chimice.

            —   Rezultatul 3 – statele părți sunt conștiente de importanța transmiterii complete și la timp a declarațiilor privind programele naționale referitoare la scopurile de protecție.

      —   Rezultatul 4 – statele părți se află într-o poziție mai bună pentru a face oferte de asistență OIAC pentru a răspunde la o solicitare de acordare de asistență.

      —   Rezultatul 5 – statele părți au dezvoltat contacte care pot conduce la cooperări viitoare la nivel regional pentru a răspunde unei urgențe generate de utilizarea armelor chimice.

         Activități:

      Exercițiul de simulare pe calculator: această activitate are drept scop dezvoltarea de capacități ale statelor părți pentru reducerea riscurilor achiziționării și utilizării armelor chimice în scopuri teroriste. Aceasta va include prevenirea posibilului acces terorist la materiale, echipamente și cunoștințe care ar putea fi utilizate pentru proiectarea și producerea de arme chimice. Va fi elaborat un concept detaliat al exercițiului de simulare pe calculator. Atacul terorist asupra instalației chimice care are drept urmare eliberarea în atmosferă de produse chimice toxice va reprezenta un scenariu de bază pentru exercițiu. Exercițiul de simulare pe calculator va analiza procesul decizional interguvernamental, schimbul de informații și prevederea de asistență între organizațiile naționale și internaționale relevante. Exercițiul de simulare pe calculator va fi repetat în viitor în alte regiuni, pe baza modulului elaborat de Secretariatul Tehnic și de statele părți. Această activitate va implica participarea sucursalelor conexe ale Departamentului pentru cooperare și asistență internațională, ale Departamentului de verificare și ale Departamentului de inspecție. Exercițiul de simulare pe calculator va fi organizat de Biroul pentru proiecte speciale.
      Atelierul regional: atelierul regional are drept scop stimularea discuțiilor și a analizei diferitelor chestiuni privind asistența și protecția, cu punerea unui accent deosebit pe domenii precum drepturile și obligațiile statelor părți în temeiul articolului X din convenție, depunerea declarațiilor de programe de protecție, analiza punctelor slabe și a zonelor problematice ale articolului X, precum și o trecere în revistă a activităților de asistență și de protecție din regiune. Statele părți vor susține prezentări în vederea efectuării unui schimb de experiență și de concluzii desprinse.

         Proiectul VIII: programul Africa

         Obiectiv:

      Consolidarea capacității statelor părți de a-și îndeplini obligațiile care le revin în temeiul convenției și încurajarea statelor care nu sunt părți să înțeleagă mai bine avantajele care decurg ca urmare a aderării la convenție și a implicării în mai mare măsură în activitățile OIAC.

         Scop:

      —   Scopul 1 – statele părți africane înregistrează progrese în direcția:

                  —

                  îndeplinirii cerințelor de punere în aplicare la nivel național în temeiul articolului VII al convenției;

                  —

                  respectării declarațiilor și a cerințelor declarațiilor de inspecție în temeiul articolului VI al convenției.

            —   Scopul 2

                  —

                  Statele părți africane înregistrează progrese în direcția: includerii convenției în programa Centrului internațional Kofi Annan de formare pentru menținerea păcii [Kofi Annan International Peacekeeping Training Centre (KAIPTC)].

            —   Scopul 3

                  —

                  Statele care nu sunt părți se implică mai mult în activitățile OIAC și își sporesc înțelegerea cu privire la convenție și la avantajele acesteia.

            —   Scopul 4

                  —

                  Statele părți africane cu economii în curs de dezvoltare sau cu economii în tranziție se angajează în inițiative de cooperare internațională pentru utilizarea chimiei în scopuri pașnice;

                  —

                  statele părți africane cu economii în curs de dezvoltare sau cu economii în tranziție consolidează capacitatea laboratoarelor finanțate public de care dispun pentru punerea în aplicare a convenției în domeniul utilizării chimiei în scopuri pașnice.

            —   Scopul 5

                  —

                  Statele părți africane își sporesc gradul de sensibilizare în ceea ce privește importanța transmiterii complete și la timp a declarațiilor privind programele naționale referitoare la scopurile de protecție;

                  —

                  statele părți africane contribuie la gradul de pregătire a OIAC pentru a răspunde la o solicitare de acordare de asistență;

                  —

                  statele părți africane din regiuni și subregiuni sunt încurajate să înlesnească contactele menite să creeze rețele regionale pentru îmbunătățirea răspunsului coordonat al acestora la o situație de urgență generată de utilizarea de arme chimice.

         Rezultate:

      —   Rezultatul 1

                  —

                  Autoritățile naționale și-au consolidat capacitatea de elaborare a legislației naționale de punere în aplicare;

                  —

                  funcționarii vamali și-au consolidat capacitatea de a identifica produsele chimice relevante pentru convenție și de a realiza transferuri precise ale datelor referitoare la produsele chimice înscrise în listele CAC către autoritățile naționale;

                  —

                  autoritățile naționale și-au consolidat capacitatea de a pregăti și a transmite la timp declarațiile, în special, în format electronic;

                  —

                  funcționarii autorităților naționale sunt formați pentru a escorta echipele de inspecție ale OIAC.

            —   Rezultatul 2

                  —

                  Personalul KAIPTC și participanții la programele centrului vor fi mai bine familiarizați cu convenția.

            —   Rezultatul 3

                  —

                  Statele care nu sunt părți sunt implicate mai mult în activitățile OIAC și au dobândit o mai bună înțelegere a avantajelor prezentate de aderarea la convenție.

            —   Rezultatul 4

                  —

                  O capacitate sporită a statelor părți africane cu economii în curs de dezvoltare sau cu economii în tranziție de a se angaja în inițiative de cooperare internațională pentru utilizarea chimiei în scopuri pașnice;

                  —

                  un nivel sporit de competență tehnică în laboratoarele finanțate public din statele părți africane cu economii în curs de dezvoltare sau cu economii în tranziție pentru analiza produselor chimice care au legătură cu punerea în aplicare la nivel național a convenției și în aplicații ale chimiei în scopuri pașnice utilizând metode analitice moderne, în special CG și CG/SM;

                  —

                  o capacitate sporită a statelor părți africane cu economii în curs de dezvoltare sau cu economii în tranziție de a se angaja în inițiative de cooperare internațională pentru utilizarea produselor chimice în scopuri pașnice;

                  —

                  niveluri actualizate de competență și de înțelegere ale personalului întreprinderilor mici și mijlocii, ale reprezentanților asociațiilor industriale și ale autorităților naționale/instituțiilor guvernamentale din statele părți africane ale căror economii sunt în curs de dezvoltare sau în tranziție în ceea ce privește practicile aferente gestionării siguranței proceselor în întreprinderile chimice mici și mijlocii.

            —   Rezultatul 5

                  —

                  Statele părți africane sunt conștiente de importanța transmiterii complete și la timp a declarațiilor privind programele naționale referitoare la scopurile de protecție;

                  —

                  statele părți africane se află într-o poziție mai bună pentru a face oferte de asistență OIAC pentru a răspunde la o solicitare de acordare de asistență;

                  —

                  statele părți africane au dezvoltat contacte care pot conduce la cooperări viitoare la nivel regional pentru a răspunde unei urgențe generate de utilizarea armelor chimice.

         Activități:

      Vizite bilaterale de asistență tehnică: se va acorda sprijin statelor părți africane prin intermediul vizitelor de asistență tehnică care vor fi organizate de la caz la caz și vor avea drept scop acordarea de asistență specifică pentru îndeplinirea exigențelor solicitărilor formulate de statele părți africane. Natura acestui sprijin va include eforturi de sensibilizare și de stimulare prin intermediul atelierelor de sensibilizare organizate la nivel național, al cursurilor specializate de formare, al asistenței pentru elaborarea legislației de punere în aplicare la nivel național și a măsurilor aferente și al subiectelor referitoare la industrie din articolul VI.
      Acțiune de sensibilizare – instituții academice și de formare – Centrul Kofi Annan: personalul OIAC va vizita KAIPTC pentru a face prezentări pe tema diverselor aspecte ale convenției. Întrucât KAIPTC oferă o gamă largă de programe de formare atât pentru funcționarii militari, cât și pentru cei ai serviciului public, care se preconizează că își vor asuma roluri de elaborare de politici la nivelul guvernului, această acțiune de sensibilizare a Secretariatului Tehnic are drept scop accelerarea includerii convenției în programa KAIPTC.
      Formarea funcționarilor vamali în ceea ce privește aspectele tehnice ale regimului de transfer al convenției: funcționarii vamali au beneficiat de sprijin în temeiul celor trei acțiuni comune anterioare. Pe baza experienței dobândite, stimularea funcționarilor vamali prin cursurile de formare se va face în vederea îmbunătățirii culegerii și transmiterii de date privind importurile și exporturile de produse chimice înscrise în listele CAC către autoritățile naționale. Cursurile de formare organizate la nivel regional și subregional vor oferi demonstrații și exerciții practice.
      Sensibilizarea statelor care nu sunt părți: reprezentanții statelor africane care nu sunt părți care se află în postura de a influența percepțiile referitoare la aderare/ratificare și cele implicate direct în chestiuni cu relevanță pentru convenție, inclusiv vămile, vor fi sponsorizați pentru a participa la diferitele programe organizate de Departamentul pentru cooperare internațională. Aceste programe vor cuprinde ateliere organizate la nivel regional pentru autoritățile naționale ale statelor părți și ateliere organizate la nivel regional pentru autoritățile vamale. Acolo unde este necesar, membrii personalului Departamentului de relații externe al Secretariatului Tehnic vor fi sponsorizați, de asemenea, pentru a participa la aceste reuniuni în vederea stabilirii contactelor necesare și a interacțiunii cu participanții sponsorizați din statele care nu sunt părți.
      Curs de dezvoltare a capacităților analitice: pe parcursul acestor două săptămâni de curs, participanții din statele africane vor beneficia de o formare teoretică și vor participa la experimente practice în domeniul cromatografiei cu gaz și al cromatografiei cu gaz – spectrometriei de masă, care acoperă hardware, validarea și optimizarea sistemelor și depanarea. Se va pune accentul și pe pregătirea probelor de mediu și pe analizele CG și CG/SM ale respectivelor probe privind produsele chimice care au legătură cu convenția. Participanții vor beneficia, de asemenea, de o formare practică intensivă în pregătirea diferitelor matrice ale probelor care urmează să fie analizate prin metoda CG cu detectori selectivi de elemente și prin metoda CG/SM cu impact electronic și cu ionizare chimică și vor fi familiarizați cu o gamă de proceduri de extracție, curățare și derivare. Cursul va fi pus în aplicare cu sprijinul VERIFIN/TU Delft sau al altor instituții de renume similare selecționate printr-un proces transparent.
      Sensibilizarea industriei – seminar privind CAC și siguranța proceselor chimice: se va face o introducere referitoare la convenție și la programele de cooperare internațională puse în aplicare în temeiul acesteia. Pe parcursul acestui atelier vor fi discutate cele mai bune practici, precum și – printre altele – conceptul de gestionare a siguranței proceselor. În plus, în cadrul acestui atelier se vor prezenta o trecere în revistă a analizei riscurilor la nivelul proceselor (PHA) și a riscului și operabilității (HAZOP), principiile factorului uman, gestionarea schimbărilor, cultura siguranței/participarea angajatului.
      Atelier regional – articolul X și chestiuni referitoare la cooperarea regională în domeniul asistenței și al reacției în situații de urgență: atelierul regional are drept scop stimularea discuțiilor și a analizei diferitelor chestiuni privind asistența și protecția cu punerea unui accent deosebit pe domenii precum drepturile și obligațiile statelor părți în temeiul articolului X din convenție, depunerea declarațiilor de programe de protecție, analiza punctelor slabe și a zonelor problematice ale articolului X, precum și o trecere în revistă a activităților de asistență și de protecție din regiune. Statele părți africane vor susține prezentări în vederea efectuării unui schimb de experiență și de concluzii desprinse.


title: Decizia (UE) 2015/1632 a Parlamentului European din 29 aprilie 2015 privind închiderea conturilor celui de al optulea, al nouălea și al zecelea Fond european de dezvoltare pentru exercițiul financiar 2013

text:
               30.9.2015

               RO

               Jurnalul Oficial al Uniunii Europene

               L 255/153

      DECIZIA (UE) 2015/1632 A PARLAMENTULUI EUROPEAN
      din 29 aprilie 2015
      privind închiderea conturilor celui de al optulea, al nouălea și al zecelea Fond european de dezvoltare pentru exercițiul financiar 2013
      PARLAMENTUL EUROPEAN,

                  —

                  având în vedere situațiile financiare și conturile de venituri și cheltuieli pentru cel de al optulea, al nouălea și al zecelea Fond european de dezvoltare aferente exercițiului financiar 2013 [COM(2014) 487 final – C8–0146/2014],

                  —

                  având în vedere Raportul anual al Comisiei din 14 aprilie 2014 privind gestiunea financiară a celui de al optulea, al nouălea și al zecelea Fond european de dezvoltare în exercițiul financiar 2013,

                  —

                  având în vedere informațiile financiare cu privire la Fondul european de dezvoltare [COM(2014) 350 final],

                  —

                  având în vedere Raportul anual al Curții de Conturi referitor la activitățile finanțate de al optulea, al nouălea și al zecelea Fond european de dezvoltare din cadrul exercițiului financiar 2013, însoțit de răspunsurile Comisiei (1),

                  —

                  având în vedere Declarația de asigurare (2) privind fiabilitatea conturilor și legalitatea și regularitatea operațiunilor subiacente, întocmită de Curtea de Conturi pentru exercițiul financiar 2013 în temeiul articolului 287 din Tratatul privind funcționarea Uniunii Europene,

                  —

                  având în vedere Recomandările Consiliului din 17 februarie 2015 privind descărcarea de gestiune care urmează să fie acordată Comisiei referitor la executarea operațiunilor Fondurilor europene de dezvoltare pentru exercițiul financiar 2013 (05135/2015 – C8-0050/2015, 05136/2015 – C8-0051/2015, 05138/2015 – C8-0052/2015),

                  —

                  având în vedere Raportul Comisiei privind acțiunile întreprinse în urma descărcării de gestiune pentru exercițiul financiar 2012 [COM(2014) 607 final] și documentele de lucru ale serviciilor Comisiei care însoțesc raportul în cauză [SWD(2014) 285 final și SWD(2014) 286 final],

                  —

                  având în vedere Acordul de parteneriat dintre membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (3) și modificat la Ouagadougou, Burkina Faso, la 22 iunie 2010 (4),

                  —

                  având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană („decizie de asociere peste mări”) (5),

                  —

                  având în vedere articolul 33 din Acordul intern din 20 decembrie 1995 dintre reprezentanții guvernelor statelor membre, reuniți în Consiliu, privind finanțarea și administrarea ajutoarelor comunitare în temeiul celui de-al doilea Protocol financiar la cea de-a patra Convenție ACP-CE (6),

                  —

                  având în vedere articolul 32 din Acordul intern din 18 septembrie 2000 dintre reprezentanții guvernelor statelor membre, reuniți în Consiliu, privind finanțarea și gestionarea ajutoarelor comunitare în cadrul Protocolului financiar la Acordul de parteneriat între țările din Africa, Caraibe și Pacific și Comunitatea Europeană și statele sale membre, semnat la Cotonou (Benin) la 23 iunie 2000, și privind alocarea de asistență financiară pentru țările și teritoriile de peste mări, cărora li se aplică partea a patra din Tratatul CE (7),

                  —

                  având în vedere articolul 11 din Acordul intern din 17 iulie 2006 dintre reprezentanții guvernelor statelor membre, reuniți în cadrul Consiliului, privind finanțarea ajutoarelor comunitare în baza cadrului financiar multianual pentru perioada 2008-2013, în conformitate cu Acordul de parteneriat ACP-CE, și privind alocarea de asistență financiară pentru țările și teritoriile de peste mări cărora li se aplică partea a patra din Tratatul CE (8),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere articolul 74 din Regulamentul financiar din 16 iunie 1998 aplicabil cooperării în vederea finanțării dezvoltării în temeiul celei de-a patra Convenții ACP-CE (9),

                  —

                  având în vedere articolul 119 din Regulamentul financiar din 27 martie 2003 aplicabil celui de al nouălea Fond european de dezvoltare (10),

                  —

                  având în vedere articolul 142 din Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de-al zecelea Fond european de dezvoltare (11),

                  —

                  având în vedere articolul 93, articolul 94 a treia liniuță și anexa V la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru dezvoltare (A8-0102/2015),

         1.

            ia act de conturile anuale finale ale celui de al optulea, al nouălea și al zecelea Fond european de dezvoltare, care sunt prezentate în tabelul 2 din raportul anual al Curții de Conturi;

         2.

            aprobă închiderea conturilor celui de al optulea, al nouălea și al zecelea Fond european de dezvoltare pentru exercițiul financiar 2013;

         3.

            încredințează președintelui sarcina de a transmite prezenta decizie Consiliului, Comisiei, Curții de Justiție a Uniunii Europene, Curții de Conturi și Băncii Europene de Investiții și de a asigura publicarea acesteia în Jurnalul Oficial al Uniunii Europene (seria L).

               Președintele

            Martin SCHULZ

               Secretarul General

            Klaus WELLE

         (1)  JO C 398, 12.11.2014, p. 1.

         (2)  JO C 401, 13.11.2014, p. 264.

         (3)  JO L 317, 15.12.2000, p. 3.

         (4)  JO L 287, 4.11.2010, p. 3.

         (5)  JO L 314, 30.11.2001, p. 1 și JO L 324, 7.12.2001, p. 1.

         (6)  JO L 156, 29.5.1998, p. 108.

         (7)  JO L 317, 15.12.2000, p. 355.

         (8)  JO L 247, 9.9.2006, p. 32.

         (9)  JO L 191, 7.7.1998, p. 53.

         (10)  JO L 83, 1.4.2003, p. 1.

         (11)  JO L 78, 19.3.2008, p. 1.


title: Decizia (PESC) 2015/607 a Comitetului politic și de securitate din 15 aprilie 2015 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2015/102 (ATALANTA/3/2015)

text:
               17.4.2015

               RO

               Jurnalul Oficial al Uniunii Europene

               L 100/79

         DECIZIA (PESC) 2015/607 A COMITETULUI POLITIC ȘI DE SECURITATE
   din 15 aprilie 2015
   privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2015/102 (ATALANTA/3/2015)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 38,
   având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6,
   întrucât:

               (1)

               În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să adopte deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (denumit în continuare „comandantul forței UE”).

               (2)

               La 20 ianuarie 2015, COPS a adoptat Decizia (PESC) 2015/102 (2) de numire a contraamiralului Jonas HAGGREN în calitate de comandant al forței UE.

               (3)

               Comandantul operației UE a recomandat numirea căpitanului (de marină) Alfonso GÓMEZ FERNÁNDEZ DE CÓRDOBA în calitatea de nou comandant al forței UE, ca succesor al contraamiralului Jonas HAGGREN.

               (4)

               Comitetul militar al UE sprijină această recomandare.

               (5)

               Decizia (PESC) 2015/102 ar trebui, prin urmare, să fie abrogată.

               (6)

               În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și a acțiunilor Uniunii care au implicații în domeniul apărării,

         ADOPTĂ PREZENTA DECIZIE:
   Articolul 1
   Căpitanul (de marină) Alfonso GÓMEZ FERNÁNDEZ DE CÓRDOBA este numit comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta), de la data de 6 mai 2015.
   Articolul 2
   Decizia (PESC) 2015/102 se abrogă.
   Articolul 3
   Prezenta decizie intră în vigoare la 6 mai 2015.

      Adoptată la Bruxelles, 15 aprilie 2015.

            Pentru Comitetul politic și de securitate

            Președintele

         W. STEVENS

      (1)  JO L 301, 12.11.2008, p. 33.

      (2)  Decizia (PESC) 2015/102 a Comitetului politic și de securitate din 20 ianuarie 2015 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei Atalanta/4/2014 (ATALANTA/1/2015) (JO L 16, 23.1.2015, p. 31).


title: 2009/705/CE: Decizia Comisiei din 14 septembrie 2009 de instituire a unui Grup consultativ european al consumatorilor

text:
               16.9.2009

               RO

               Jurnalul Oficial al Uniunii Europene

               L 244/21

      DECIZIA COMISIEI

   din 14 septembrie 2009
   de instituire a unui Grup consultativ european al consumatorilor
   (2009/705/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   întrucât:

               (1)

               În cadrul protecției consumatorului prevăzută la articolul 153 din tratat, Comisia trebuie să consulte consumatorii cu privire la probleme legate de protecția intereselor lor la nivel comunitar.

               (2)

               Din anul 1973, Comisia a fost sprijinită de un grup consultativ instituit în acest scop prin decizii succesive, ultima dintre ele fiind Decizia 2003/709/CE a Comisiei din 9 octombrie 2003 privind instituirea unui Grup consultativ european al consumatorilor (1).

               (3)

               Activitatea grupului pe parcursul unei perioade extinse de timp a evidențiat necesitatea îmbunătățirii eficienței, a reprezentativității și a deschiderii sale. Prin urmare, dispozițiile referitoare la crearea de subgrupuri și la adoptarea avizelor grupului ar trebui clarificate și ar trebui să reflecte bunele practici elaborate de-a lungul ultimilor ani.

               (4)

               În acest sens, este adecvat să se revizuiască procedura de numire a membrilor grupului care reprezintă organizațiile naționale ale consumatorilor și să se introducă obligații suplimentare de raportare pentru membrii grupului în vederea unei mai bune implicări a organizațiilor naționale ale consumatorilor în activitatea grupului.

               (5)

               Este important să se garanteze participarea activă și efectivă a grupului și a membrilor săi cu scopul de a oferi perspectiva consumatorilor în cadrul deliberărilor largi care au loc între părțile interesate și care, în prezent, reprezintă regula generală pentru consultările din Europa.

               (6)

               Din motive legate de protecția datelor, este necesar ca prelucrarea datelor cu caracter personal referitoare la membrii grupului să facă obiectul legislației comunitare privind protecția persoanelor fizice în ceea ce privește prelucrarea datelor cu caracter personal de către instituțiile și organismele comunitare,

         DECIDE:
   Articolul 1
   Grupul consultativ european al consumatorilor
   Se instituie un Grup consultativ european al consumatorilor (denumit, în continuare, „grupul”).
   Articolul 2
   Sarcină
   (1)   Grupul poate fi consultat de Comisie cu privire la orice aspect legat de protecția intereselor consumatorilor la nivel comunitar.
   (2)   Grupul:

               (a)

               constituie un grup responsabil cu discuțiile generale privind aspectele legate de interesele consumatorilor;

               (b)

               pregătește aportul consumatorilor în cadrul altor forumuri și participă, conform solicitărilor, la grupuri care oferă consultanță Comisiei privind aspecte relevante pentru politica UE de protecție a consumatorilor;

               (c)

               oferă consultanță Comisiei atunci când aceasta elaborează liniile generale ale politicilor și activităților care au un impact asupra consumatorilor;

               (d)

               poate emite un aviz privind aspectele comunitare care afectează consumatorii;

               (e)

               informează Comisia privind evoluția politicii de protecție a consumatorilor în statele membre;

               (f)

               acționează drept sursă de informații și promotor al acțiunilor comunitare față de organizațiile naționale.

         Articolul 3
   Membrii
   (1)   Grupul are următoarea componență:

               (a)

               un membru reprezentând organizațiile naționale de consumatori din fiecare stat membru;

               (b)

               un membru din fiecare organizație europeană a consumatorilor.

         (2)   Organizațiile naționale de consumatori menționate la alineatul (1) litera (a) trebuie să reprezinte, în conformitate cu normele sau practicile naționale, consumatorii și să aibă activitate la nivel național.
   (3)   Organizațiile europene ale consumatorilor menționate la alineatul (1) litera (b) trebuie să îndeplinească unul dintre cele două seturi de criterii de mai jos:

               (a)

               să fie neguvernamentale, să nu aibă scop lucrativ și să nu facă obiectul unor conflicte de interese de natură industrială, comercială, profesională sau de altă natură și

                           (i)

                           să aibă ca obiective și activități principale promovarea și protecția sănătății, siguranței și interesului economic al consumatorilor din Comunitate;

                           (ii)

                           să fi fost mandatate să reprezinte interesele consumatorilor la nivel comunitar de către organizațiile naționale ale consumatorilor din cel puțin jumătate dintre statele membre, care reprezintă consumatorii și desfășoară activități la nivel național sau regional, în conformitate cu normele sau practicile naționale; și

                           (iii)

                           să fi furnizat Comisiei explicații satisfăcătoare cu privire la componența, regulamentul intern și sursele lor de finanțare;

                     sau

               (b)

               să fie neguvernamentale, să nu aibă scop lucrativ și să nu facă obiectul unor conflicte de interese de natură industrială, comercială, profesională sau de altă natură și

                           (i)

                           să aibă drept obiective și activități principale reprezentarea intereselor consumatorilor în procesul de standardizare la nivel comunitar; și

                           (ii)

                           să fi fost mandatate în cel puțin două treimi dintre statele membre să reprezinte interesele consumatorilor la nivel comunitar:

                                       —

                                       prin organisme care reprezintă organizațiile naționale ale consumatorilor din statele membre, în conformitate cu normele sau practicile naționale; sau

                                       —

                                       în lipsa unor astfel de organisme, prin organizații naționale ale consumatorilor din statele membre, care reprezintă consumatorii și sunt active la nivel național, în conformitate cu normele sau practicile naționale.

         (4)   În anexă este prevăzută o listă orientativă a organizațiilor care îndeplinesc, în prezent, criteriile stabilite la alineatul (3).
   Articolul 4
   Numirea
   (1)   Membrii grupului care reprezintă organizațiile naționale ale consumatorilor sunt numiți în conformitate cu alineatele (2) și (3).
   (2)   Fiecare stat membru propune o listă cu trei candidați, prin intermediul organismelor naționale care reprezintă organizațiile consumatorilor înființate în statul membru respectiv, atunci când astfel de organisme există, sau prin intermediul autorităților naționale competente. Candidații fac parte din organizațiile naționale ale consumatorilor cele mai reprezentative conform normelor sau practicilor naționale.
   (3)   Comisia numește un membru și un membru supleant pentru fiecare stat membru, în conformitate cu următoarele criterii:

               (a)

               candidații dețin competențe și experiență semnificative în domeniul protecției consumatorilor la nivelul UE;

               (b)

               se acordă prioritate candidaților care nu au mai fost, anterior, membri ai acestui grup;

               (c)

               echilibru între numărul de membri de sex feminin și cei de sex masculin.

         (4)   Membrii grupului care reprezintă organizațiile europene ale consumatorilor și câte un membru supleant pentru fiecare dintre aceștia sunt numiți de Comisie la propunerea organizațiilor europene ale consumatorilor.
   (5)   Membrii supleanți îi înlocuiesc automat pe membrii absenți.
   (6)   Comisia publică lista membrilor și a membrilor supleanți pe site-ul Internet al Direcției Generale Sănătate și Consumatori și în seria C a Jurnalului Oficial al Uniunii Europene. Numele membrilor și a membrilor supleanți se colectează, prelucrează și publică în conformitate cu Regulamentul (CE) nr. 45/2001 al Parlamentului European și al Consiliului (2).
   Articolul 5
   Durata mandatului
   (1)   Mandatul membrilor și al membrilor supleanți este de trei ani și se reînnoiește în conformitate cu procedura prevăzută la articolul 4.
   (2)   La încheierea perioadei de trei ani, membrii și membrii supleanți rămân în funcție până la găsirea unui înlocuitor sau până la reînnoirea mandatului.
   (3)   Mandatul membrilor și al membrilor supleanți expiră înaintea încheierii perioadei de trei ani,

               (a)

               în cazul în care aceștia demisionează, se pensionează sau în cazul decesului acestora;

               (b)

               în cazul în care organismul sau autoritatea națională care i-a propus drept candidați solicită înlocuirea lor;

               (c)

               în cazul în care Comisia solicită înlocuirea membrilor sau a membrilor supleanți care nu mai sunt în măsură să contribuie eficient sau care nu mai îndeplinesc obligațiile prevăzute la articolul 7 alineatul (6).

         (4)   Membrii și membrii supleanți sunt înlocuiți pentru perioada care rămâne până la încheierea mandatului de trei ani în conformitate cu procedura prevăzută la articolul 4. Fără a aduce atingere articolului 4 alineatul (2), în cazul în care trebuie să fie înlocuit un membru sau un membru supleant care reprezintă organizații naționale ale consumatorilor, organismele sau autoritățile naționale propun doi noi candidați, dintre care Comisia numește unul, în conformitate cu articolul 4 alineatul (3).
   Articolul 6
   Asociați și experți
   (1)   La propunerea Comisiei, grupul poate invita reprezentanți ai altor organizații, care au printre obiectivele și activitățile principale promovarea intereselor consumatorilor și care desfășoară activități în acest sens la nivel european, să se asocieze la lucrările sale.
   (2)   Grupul poate invita să participe la lucrările sale în calitate de expert orice persoană care deține competențe de specialitate privind un subiect aflat pe ordinea de zi.
   Articolul 7
   Modul de funcționare
   (1)   Comisia

               (a)

               stabilește modalitatea și calendarul conform cărora grupul se întrunește;

               (b)

               prezidează reuniunile grupului;

               (c)

               asigură servicii de secretariat și organizează activitățile grupului.

         (2)   Se pot constitui subgrupuri pentru examinarea unor aspecte specifice, în baza unui mandat stabilit de grup. Respectivele grupuri se dizolvă de îndată ce și-au îndeplinit mandatul.
   (3)   Grupul poate emite avize la cererea Comisiei sau ca urmare a unei propuneri din partea unui membru, cu acordul Comisiei. Atunci când formulează o cerere de avizare, Comisia poate stabili un termen limită până la care trebuie prezentat avizul. Pentru fiecare aviz, grupul poate numi unul sau mai mulți raportori din rândul membrilor săi. Raportorii dețin responsabilitatea generală privind pregătirea avizului în cauză.
   (4)   Grupul își adoptă regulamentul de procedură pe baza propunerii Comisiei.
   (5)   Comisia publică pe site-ul internet al Direcției Generale Sănătate și Consumatori, în limba originală a documentului în cauză, orice aviz, rezumat, concluzie, concluzie parțială sau document de lucru al grupului.
   (6)   Membrii grupului care reprezintă organizațiile naționale ale consumatorilor informează și consultă asociațiile pe care le reprezintă în cadrul grupului. Fiecare membru introduce mecanisme de comunicare eficiente pentru a informa în mod sistematic toate organizațiile naționale de consumatori cu privire la activitatea grupului și transmite, la rândul său, punctele de vedere ale acestora.
   (7)   Fiecare membru elaborează un raport, pe care îl transmite Comisiei până la 1 martie, privind activitățile efectuate în cursul anului calendaristic anterior cu scopul îndeplinirii obligațiilor în temeiul alineatului (6). Conținutul raportului respectiv va fi descris în regulamentul de procedură.
   Articolul 8
   Confidențialitatea
   Fără a aduce atingere articolului 287 din tratat, membrii și membrii supleanți ai grupului nu divulgă nicio informație obținută în timpul activității din cadrul grupului sau al subgrupurilor acestuia, în cazul în care Comisia îi informează că avizul cerut sau problema dezbătută este de natură confidențială.
   Articolul 9
   Cheltuielile aferente reuniunilor
   (1)   Comisia rambursează cheltuielile de călătorie și, după caz, cheltuieli de subzistență pentru membri survenite în legătură cu activitățile grupului, în conformitate cu normele Comisiei privind rambursarea cheltuielilor pentru experții externi.
   (2)   Membrii nu sunt remunerați pentru serviciile prestate.
   (3)   Cheltuielile aferente reuniunilor se rambursează în limitele bugetului anual alocat grupului de către serviciile responsabile ale Comisiei.
   Articolul 10
   Abrogare
   Decizia 2003/709/CE se abrogă.

      Adoptată la Bruxelles, 14 septembrie 2009.

            Pentru Comisie

         Meglena KUNEVA

            Membru al Comisiei

      (1)  JO L 258, 10.10.2003, p. 35.

      (2)  JO L 8, 12.1.2001, p. 1.

      ANEXĂ
      Organizațiile care îndeplinesc, în prezent, criteriile stabilite la articolul (3) alineatul (3) sunt următoarele:

                  —

                  BEUC – Bureau Européen des Unions des Consommateurs;

                  —

                  ANEC – European Association for the Co-ordination of Consumer Representation in Standardisation (Asociația Europeană pentru Coordonarea Reprezentării Consumatorului în Standardizare).


1. Decizia Parlamentului European din 24 aprilie 2007 privind descărcarea de gestiune pentru execuţia bugetului Centrului de Traduceri pentru Organismele Uniunii Europene aferent exerciţiului financiar 2005 (C6-0393/2006 - 2006/2160(DEC))